دبئی : مچ آدنیاٹی لاک ڈاﺅن آن پد تیل انا نہاد تاریخ نا شیفکو کہول آ سرمسنے‘ سعودی عرب، روس و امریکہ نا نیام اٹ تیل انا نہاد نا بابت اختلاف نا خبرک ہم مون آ بسنو‘ مچ آ دنیا ٹی کرفیو و لاک ڈاﺅن نا سوب آن سڑک آتیا ٹریفک اف آن حساب ءِ ہرانا سوب آن تیل خڑچ مفننگ ءِ ہرانا اوپیک ملک تیل ودی کروک و برآمد کروک آ ملک آتے بھاز نسخان مسنے و اوفتا زرگزران بھسکاری نا کنڈ آ ہننگ اٹی ءِ ولے داسہ اوپیک ملک آک تیل انا پیداوار ءِ کم کننگ آ راضی مسنو‘ متحدہ عرب امارات نا کنڈآن ہم پڑو کننگانے کہ او بروک آتُو آن تینا تیل انا پیداوار اٹ نمان کمتی کیک۔ گلف نیوز نا رد اٹ وزیر توانائی پڑو کرینے کہ او جون آن تینا تیل انا ہڑدے ئی پیداوار اٹ کمتی کیک۔ وزیر توانائی سہیل المزروعی اسہ بیان اسے ٹی پارینے کہ جون آن اماراتی ملک تیل انا پیداوار اٹ ہڑدے ئی اسہ لکھ بیرل انا کمتی کیک۔
(آن لائن)
